CELEX: 32007R1538
Language: lt
Date: 2007-12-20 00:00:00
Title: 2007 m. gruodžio 20 d. Komisijos reglamentas (EB) Nr. 1538/2007, iš dalies keičiantis Reglamentą (EB) Nr. 327/98, atidarantį tam tikras ryžių ir skaldytų ryžių importo tarifines kvotas ir numatantį jų administravimą

21.12.2007   
            
            
               LT
            
            
               Europos Sąjungos oficialusis leidinys
            
            
               L 337/49
            
         
      KOMISIJOS REGLAMENTAS (EB) Nr. 1538/2007
   2007 m. gruodžio 20 d.
   iš dalies keičiantis Reglamentą (EB) Nr. 327/98, atidarantį tam tikras ryžių ir skaldytų ryžių importo tarifines kvotas ir numatantį jų administravimą
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1996 m. birželio 18 d. Tarybos reglamentą (EB) Nr. 1095/96 dėl nuolaidų, numatytų CXL sąraše, sudarytame pasibaigus deryboms dėl GATT XXIV.6 straipsnio, įgyvendinimo (1), ypač į jo 1 straipsnį,
   atsižvelgdama į 2003 m. rugsėjo 29 d. Tarybos reglamentą (EB) Nr. 1785/2003 dėl bendro ryžių rinkos organizavimo (2), ypač į jo 13 straipsnio 4 dalį,
   kadangi:
   
               (1)
            
            
               Komisijos reglamento (EB) Nr. 327/98 (3), 3 straipsnyje ribojamas tam tikrų trečiųjų šalių išduotų eksporto licencijų galiojimas, kad būtų pateiktos einamųjų kvotos metų importo licencijų paraiškos.
            
         
               (2)
            
            
               Dėl šios nuostatos administracinių suvaržymų patiria Bendrijos valdžios institucijos, nors už tų licencijų galiojimą ir jų kontrolę iš esmės atsako eksporto šalių valdžios institucijos. Taigi, laikytis tos nuostatos kaip importo licencijų paraiškų tinkamumo kriterijaus nėra nei tikslinga, nei būtina. Todėl reikėtų ją panaikinti.
            
         
               (3)
            
            
               Reikėtų atitinkamai iš dalies pakeisti Reglamentą (EB) Nr. 327/98.
            
         
               (4)
            
            
               Šiame reglamente numatytos priemonės atitinka Grūdų vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 327/98 3 straipsnio trečia pastraipa išbraukiama.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2007 m. gruodžio 20 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 146, 1996 6 20, p. 1.
   
      (2)  OL L 270, 2003 10 21, p. 96. Reglamentas su pakeitimais, padarytais Reglamentu (EB) Nr. 797/2006. (OL L 144, 2006 5 31, p. 1).
   
      (3)  OL L 37, 1998 2 11, p. 5. Reglamentas su paskutiniais pakeitimais, padarytais Reglamentu (EB) Nr. 2019/2006 (OL L 384, 2006 12 29, p. 48).